[{"text_idx": "#000002", "text": "\u201eJutukas Elias\u201d on peenetundeliselt kirjutatud lugu muutustest ja sellest, kuidas nendega kohaneda. Tugeva joonega mitmekihiline lugu on u\u0308les ehitatud tarbetute so\u0303nadeta, lihtsalt ja su\u0308gavuti minnes \u2013 laskumata sealjuures haletsemisse vo\u0303i o\u0303petamisse.\n\u201eJutukas Elias\u201d oli 2012. aastal u\u0308ks kuuest Finlandia Junior auhinnale kandideerinud lasteraamatust. Soomes on raamat ha\u0308sti vastu vo\u0303etud, mu\u0308u\u0308gil on juba kolmas tru\u0308kk."}, {"text_idx": "#000003", "text": "Esitlusele on lubanud tulla nii raamatu autor kui illustreerija."}, {"text_idx": "#000005", "text": "\u201eJutukas Elias\u201d on Kumu esimene lasteraamat. Nagu varasemas loomingus, ka\u0308sitleb kirjanik selleski raamatus la\u0308hedust ja perekonda, laste ja vanema(te) suhteid. Kummu ei tee tu\u0308hje so\u0303nu, o\u0303nneks ka mitte lasteraamatus.\n\u201eOlin juba ammu mo\u0303elnud kirjutada raamatu oma lastele,\u201d ra\u0308a\u0308gib Kummu raamatu taustast. \u201ePa\u0308rast meie abielulahutust ku\u0308sisid lapsed tihti selliseid ku\u0308simusi, et miks suured inimesed lahku la\u0308hevad, kas vanemad enam teineteist ei armastagi, vo\u0303i kas mo\u0303nel teisel lapsel on ka mitu kodu. Raamatuga soovisin nendele ku\u0308simustele vastata. Mulle tundus, et minu enda vastused ei olnud piisavad ja tahtsin kirjutada nii, et raamatu loost ja\u0308a\u0308ks ko\u0303lama olulised asjad: ka pa\u0308rast vanemate lahutust on lapsed mo\u0303lema vanema poolt armastatud, tunnevad end kaitstuna ja hoolitsetuna. Tahtsin na\u0308idata oma lastele, et armastus ja\u0308tkub, see ei lo\u0303pe, vaid muudab vormi, muutub veidi teistsuguseks.\u201d\nEssi Kummu kirjutas raamatu peategelase Eliase oma tu\u0308tre sarnaseks, et kirjaniku enda lapsed kohe aru saaks, kelle ja millega on tegu."}, {"text_idx": "#000007", "text": "\u201eJutukas Elias\u201d on Marika Maijala ja Essi Kummu esimene koosto\u0308o\u0308projekt. Koosto\u0308o\u0308le on oodata ja\u0308rge tulevikus. \u201eJutuka Eliase\u201d o\u0303rn ja veetlev tekst andis Maijalale inspiratsiooni kujutada mo\u0303tteisse vajunud Eliase maailma intuitiivsete pastelsete pliiatsijoonistustega.\nHuvitav, et alguses ei mo\u0303elnudki Maijala illustraatoriks saada, vaid hoopis kirjanikuks. Kui ja\u0308rele mo\u0303elda, siis on kirjaniku ja kunstniku ametil u\u0308ks tugev u\u0308hine omadus, nimelt loovad mo\u0303lemad uusi maailmu."}]